Angajații din Sri Lanka sunt a doua cea mai numeroasă categorie de străini care lucrează în Cluj, după cei din Republica Moldova, conform informațiilor furnizate de Cluj24.
În 2023, autoritățile de imigrare din Cluj au eliberat un total de 4.974 de permise de ședere pentru diverse scopuri și 3.942 de avize de angajare în muncă.
De asemenea, au fost identificați 51 de străini în situații ilegale, sancționându-se cu amenzi în valoare de 808.000 de lei.
Conform reprezentanților Serviciului pentru Imigrări Cluj, în perioada 1 ianuarie – 31 decembrie 2023, un număr de 6.056 de persoane, dintre care 4.827 din țări terțe, au obținut dreptul de ședere și rezidență.
Cea mai mare parte a cetățenilor proveniți din țări terțe, respectiv 1.304, sunt din Republica Moldova. În continuare, se află cetățeni din Sri Lanka – 1.199, Ucraina – 1.099, Nepal – 950, Vietnam – 830, India – 675 și Turcia – 604.
Alte 1.229 de persoane vin din Uniunea Europeană/SEE/CH, majoritatea din Franța, Germania și Italia.
Conform autorităților de imigrare, străinii aleg să se stabilească la Cluj, în principal, pentru a lucra și a studia.
În urma emiterii deciziilor de returnare, 32 de cetățeni străini au fost interziși să intre pe teritoriul statelor membre ale Uniunii Europene, Spațiului Economic European și Confederației Elvețiene, pentru perioade între 6 luni și 5 ani.